Seriff

Fil:Serif and sans-serif 01.svg Skrifttype uten seriffer (grotesk eller sans-serif Fil:Serif and sans-serif 02.svg Skrifttype med seriffer Fil:Serif and sans-serif 03.svg Seriffene markert med rødt
Seriffer er de mer eller mindre tynne tverrstrekene som avslutter stammene til skrifttyper i antikva-familien (vanlig trykkskrift). Seriffer kalles også føtter. Et eksempel på en skrifttype med seriffer er Times New Roman.

Selv om det har vært vanskelig å bevise, er det en utbredt oppfatning at seriffer øker lesbarheten gjennom å skape en sammenheng mellom bokstavene, men senker lesbarheten hvis skriften er veldig liten. Fonter med seriffer brukes derfor nesten utelukkende i bøker, men brukes langt mindre for tekst på skjerm. Teksten du leser nå er for eksempel satt i en sans-serif-font (uten seriffer).

I videre forstand brukes også begrepet seriffer om andre dekorasjoner på skrifttegn, som dråper eller flammer på hebraiske bokstaver som ש. Selve ordet kommer via tysk fra nederlandsk schreef, dannet av schrijven, «skrive».

 Lesbarhet 

Det er en utbredt oppfatning at seriffer øker lesbarheten til trykt tekst, og seriffer er derfor dominerende i lengre trykte tekster som avisartikler og bøker.Merriam-Webster's Manual for Writers and Editors, (Springfield, 1998) p. 329 Effekten har imidlertid vært vanskelig å måle i vitenskapelige undersøkelser, og ulike studier har gitt tvetydige resultater. Colin Wheildon, som forsket på dette i perioden 1982–1990, fant at mangel på seriffer førte til ulike vanskeligheter som svekket leserens oppfatning av teksten. Ifølge Kathleen Tinkel, tyder undersøkelser på at «de fleste sans-serif-fonter har litt lavere lesbarhet enn de fleste seriffonter, men … forskjellen kan oppveies gjennom generelt god setting».Kathleen Tinkel, "Taking it in: What makes type easy to read," adobe.com Accessed 28 December 2010. p. 3. Andre studier har ikke funnet noen signifikant forskjell i lesbarhet mellom fonter med og uten seriffer. A Comparison of Two Computer Fonts: Serif versus Ornate Sans Serif  

For skjermbruk er det mer vanlig å bruke fonter uten seriffer (sans-serif). Spesielt ved lav oppløsning ser fonter uten seriffer generelt bedre ut. Teknologier som font hinting, antialiasing (kantutjevning) og subpiksel-rendering har imidlertid bidratt til å forbedre lesbarheten for seriffonter på skjerm og forskjellen mellom skjerm og papir er blitt mindre.

 Litteratur  
 Øyvin Rannem Bokstavene i historien Forlaget Press 2017 ISBN 978-8232800759

 Referanser 

 Eksterne lenker 


Kategori:Typografi
Kategori:Skrifttyper